VEGA og Beatbox Concerts præsenterer  **Lucius’ faverig og fyrige 60’er-indiepop i VEGA**

*Lucius er blevet kaldt en kombination af Arcade Fire og Haim, så der er lækker indie-pop i vente, når den stylede kvintet torsdag den 18. november indtager Lille VEGAs scene.*

**Lyder som Arcade Haim**

Amerikanske [Lucius](https://www.facebook.com/ilovelucius?fref=ts) er en tredobbelt cocktail af 60’er vokalharmonier, fængende hooks og danseinficeret percussion. Sammen med bandets ry for et uimodståeligt liveshow er det ikke svært at forstå, at Rolling Stone Magazine har kaldt dem ”det bedste band som du måske ikke har hørt endnu”. Engelske The Guardian kalder dem for ”Arcade Haim”.

Den musikalske legesyge er i hvert fald til stede, og bandet har ligeså karismatiske frontkvinder som Haim i Jess Wolf og Holly Laessing. Den hyperstylede kvintet fuldendes af multiinstrumentalisterne Andrew Burri, Peter Lalish og Dan Molad. Sangerinderne er ikke tvillinger, men klæder sig ens og har samme frisure.

**Country og 60’er-pop**

De to mødtes på college og flyttede efter endt skolegang sammen i Brooklyn i en gammel villa. Villaen var tilfældigvis en gammel musikskole samt studie, og således var grundstene til Lucius lagt. Sidste år udkom deres debutalbum, *Wildewoman*, på Mom + Pop-selskabet, der også udgiver Flume, Polica, Sleigh Bells m.fl. Herpå finder man deres hidtil største hit, ”[Turn It Around](http://www.youtube.com/watch?v=4QSF8bgqgC4)”, den tungt producer-læssede ”[Hey, Doreen](http://www.youtube.com/watch?v=gvfWIwp2Gfc)” og den country-inspirerede ”[Two of Us On The Run](http://www.youtube.com/watch?v=2t4bgrSKIDA)”.

Senest har bandet turneret med Tegan and Sara og singer/songwriteren City and Colour.

**Fakta om koncerten**:

Lucius (US)

Lørdag den 18. oktober kl. 21.00

Lille VEGA, Enghavevej 40, 1674 København V

Billetpris: 120 kr. + gebyr   
Billetsalget starter mandag den 23. juni via VEGAs hjemmeside, Billetlugen og i FONA.